थांनाय समफोराव नख'रनि रांखान्थि लोरबां हालोदनि गेजेरावबो लादुरा नार्जारिआ गोबां बर' खुगा मेथाइजों लोगोसे गुबुन गुबुन रोखोमनि मेथाइफोरखौ रोजाब बोनानै बर' खुगा मेथाइनि बाख्रिआव बिहोमा होबोदोंमोन आरो सासे गागि देंखोगिरि महरै गावखौनो सिनायथि होनो हादोंमोन ।कक्राझार जिल्लानि गसाइगाव महकुमानि सिङाव थानाय बारकामबिल गामियाव  1952  माइथायाव जोनोम मोन्नाय लादुरा नार्जारिआ  17  बोसोर बैसोनिफ्रायनो गावनि नाजानायजों बर' खुगा मेथाइफोर रोजाबबोदोंमोन ।